S griechische Wort éthnos beschriibt d Abgränzig indäm me underscheidet zwüsche Draditione, wo zun ere Gruppe ghöre, und sonige, won ere fremd si. Ethnischi Gruppierige definiere sich äntwäder us der gmeinsame Vergangeheit oder dur e gmeinsami Zuekumftsperspektive. Die Gmeinsamkeit zeigt sich in Dradition, Sproch, Religion, Chleidig oder Läbensmittel. D Wüsseschafte, wo sich mit Ethnie befasse, si d Ethnologii, d Völkerkund, die Europäischi Ethnologii (Volkskund), d Kulturanthropologii/Sozialanthropologii, Religionsethnologii und d Ethnosoziologii und die Sozialgeographii. As Uswiichbegriff und zur Präzisierig zum Volksbegriff bezeichnet "Ethnos" in Abgränzig zum politische Volksbegriff Demos en ethnische Volksbegriff.[2]